સામગ્રી: રાજકોટની પરાબજારમાં ભેગા થયેલા લોકો

મુખ્ય મંત્રી વિજય રૂપાણીએ ગુજરાતમાં સિટી બસ અને આંતરજિલ્લા એસટી બસ ચલાવવાથી લઈને પાનના ગલ્લા, બજાર અને કૉમ્પલેક્સમાં દુકાનો, હૅર સલૂનો અને ચાની કીટલી ખોલવાની જાહેરાત કરી. 

જોકે, આરોગ્યનિષ્ણાતોનું માનવું છે કે લૉકડાઉનનો હેતુ કોરોના સંક્રમણને ફેલાવાથી રોકવાનો છે ત્યારે છૂટછાટ આપવાથી કોરોના સંક્રમણ સામેની લડત નબળી પડી શકે છે. 

કેન્દ્ર સરકારે સ્પષ્ટ કરી દીધું છે કે લૉકડાઉન 4.0માં કેન્દ્રીય નિર્દેશોમાં કોઈ ઢીલ રાજ્ય સરકારો નહીં આપી શકે, જો રાજ્ય સરકારો ઇચ્છે તો લૉકડાઉનમાં વધારે કડકાઈ કરી શકે છે.  

મેના પહેલા અઠવાડિયામાં લૉકડાઉન 3.0 શરૂ થયું ત્યારે પણ અમુક છૂટછાટ આપવામાં આવી હતી, હાલ એ બધી છૂટછાટ યથાવત રહેશે.

લૉકડાઉનમાં રાહતની કેવી અસર પડશે?

આરોગ્ય કર્મી

આરોગ્યનિષ્ણાતો માને છે કે લૉકડાઉનમાં આટલી છૂટછાટ વધારે મુશ્કેલીને નોતરી શકે છે. 

નિષ્ણાતોનું કહેવું છે કે આવનારા દિવસોમાં ગુજરાતમાં હજી કોરોના સંક્રમણની સંખ્યા વધશે.

ઉલ્લેખનીય છે કે ગુજરાતમાં કોરોના સંક્રમણના 11 હજારથી વધારે કેસ છે અને કોવિડ-19ને કારણે થતાં મૃત્યુનો દર પણ વધારે છે. 

અમદાવાદમાં વરિષ્ઠ ડૉક્ટર પ્રવીણ ગર્ગ ચેતવણી આપે છે કે લૉકડાઉનમાં છૂટછાટ મળી જાય તો પણ કોરોના વાઇરસને લઈને બહુ સતર્ક રહેવાની જરૂર છે. 

તેમનું કહેવું છે, "ઍસિમ્પટોમૅટિક કૅરિયર્સ એક મોટું જોખમ છે. લોકો બજારમાં અને જાહેર વાહનોનો ઉપયોગ કરે તો તેને વાઇરસનો ચેપ લાગી શકવાની સંભાવના છે અને પરિવારમાં વૃદ્ધો તથા બાળકોને ખતરામાં નાખી શકે છે."

અમદાવાદના અન્ય કન્સલટિંગ ફિઝિશિયન ડૉ. રાકેશ શર્માનું કહેવું છે કે લૉકડાઉન લંબાવવું અને તેમાં આટલી છૂટછાટ આપવી એ બંને વિપરીત વાતો છે. કોરોના સંક્રમણ ના ફેલાય તે માટે લૉકડાઉન લંબાવવામાં આવ્યું છે પરંતુ છૂટછાટ આપવાથી મુશ્કેલીઓ વધી શકે છે.

તેમના મતે ગુજરાતમાં પહેલાથી સંક્રમણ વધારે છે ત્યારે અહીં આપવામાં આવેલી છૂટછાટ આવનારા દિવસોમાં મુશ્કેલીને નોતરી શકે છે.

ડૉક્ટર શર્મા કહે છે કે "કોરોના સંક્રમણના 80 ટકા કૅરિયર ઍસિમ્પટૉમેટિક હોય છે. દાખલા તરીકે આવા લોકો બહાર જઈને 50 લોકોના સંપર્કમાં આવે અને તેમને સંક્રમણ ફેલાવે, તેમાંથી બે લોકોની હાલત ગંભીર થાય અને તેઓ હૉસ્પિટલમાં દાખલ કરવામાં આવે. પરંતુ બાકીના લોકો લક્ષણ વગર કોરોના વાઇરસના કૅરિયર બનીને અન્ય લોકોને ચેપ લગાડી શકે છે."

ડૉ. પ્રવીણ ગર્ગનું કહેવું છે કે અત્યારે ગુજરાત...\nઅગાઉની સામગ્રીનો સારાંશ નીચે મુજબ કરી શકાય છે:
લૉકડાઉન 4.0 શરૂ થઈ ચૂક્યું છે અને ગુજરાત સરકારે નવેસરથી મળનારી છૂટછાટની જાહેરાત પણ કરી દીધી છે.